Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: téves, a kiszabott vámteher — a vámjogról, a vámeljárásról, valamint a vámigazgatásról szóló 1995. évi C. törvény
Paragraph Index: 292

13. § (1) bekezdés] megsértésének gyanúja miatt indított az ügyben vizsgálatot. A rendelkezésre álló iratok alapján megállapítható volt, hogy panaszos a törvényes határidőben (1993. március 24. napjáig) az általa megjelölt helyrajzi számú táblából kérte a beviteli kötelezettség alapján keletkezett részaránytulajdonának megfelelő aranykorona értékű termőföld kiadását. A Földkiadó Bizottság 1995. május 12-én kelt határozatával a vindornyafoki 034/4. helyrajzi számú táblából adta ki panaszos részaránytulajdonának megfelelő értékű földet. Panaszos e határozat ellen fellebbezéssel élt. A fellebbezést a Megyei FM Hivatal bírálta el, s 1995. december 21-én kelt határozatával a támadott elsőfokú földkiadási határozatot — annak törvénysértő volta miatt — megsemmisítette, az új eljárásra való kötelezés mellett. Az új eljárás lefolytatását követően a Földkiadó Bizottság 1996. április 23-án kelt határozatával ismételten ugyanazt a termőföldet adta ki panaszos részére. Fellebbezés folytán — a megismételt eljárásban hozott ismételten törvénysértő földkiadó bizottsági határozatot — az új eljárásra való kötelezés mellett az FM Hivatal 1996. október 3-án kelt határozatával megsemmisítette. Az országgyűlési biztos vizsgálata feltárta, hogy a Földkiadó Bizottság működésének megszűnéséig — 1996. december 31. napjáig — a másodfokú határozatban foglalt kötelezésnek nem tett eleget, az új eljárást nem folytatta le, 2000/88/II. szám

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes